গড়াইটুপি অমরাবতী মেলা
গড়াইটুপি অমরাবতী মেলা চুয়াডাঙ্গা জেলার চুয়াডাঙ্গা সদর উপজেলার তিতুদহ ইউনিয়নের গড়াইটুপি গ্রামে হযরত খাজা মালিক-উল-গাউস (রা.) স্মরণে তার মাজারে অনুষ্ঠিত হয়। সকলের কাছে এই মেলা গড়াইটুপি মেটেরী মেলা নামেই অধিক পরিচিত। আনুমানিক প্রায় ৪শ বছর পূর্ব থেকে অনুষ্ঠিত হয়ে আসছে বাংলদেশের ঐতিহ্যবাহী গড়াইটুপি মেটেরী মেলা। মেলাটির সাথে মিশে আছে চুয়াডাঙ্গার ঐতিহ্য। দেশের প্রায় ৪৭ জেলার মানুষের মিলন মেলায় পূর্ণ হতো অমরাবতী মাঠ।